Kruin Vrywilliger Beweging - Kempton Kruin
videos musiek fotos erediens kinderkerk jesus bybel geloof musiekbediening kontak kruin kinders
Kruin Vrywilliger Beweging
Ondervind jy soms 'n begeerte om betrokke te raak by iets wat buite jou werk of huislike omstandighede is?
Vrywilliger - wees, gaan fundamenteel oor die gratis gee van jou tyd, energie en vaardighede. In teenstelling met baie dinge in die lewe is dit 'n keuse om as vrywilliger betrokke te raak om aan jou medemens se omstandigede 'n verskil te maak.
Daar is geen tekort aan 'n gees van vrywilligers in ons gemeente nie. Sommige lidmate argumenteer dat dit nie 'n goeie ding is nie. Hulle sien dit as 'n vermorsing van produktiwiteit wanneer 'n persoon R1 000.00 per dag verdien en as vrywilliger werk doen vir R100.00 per dag. Hulle redenasie is soos volg: "Gee die geld vir die kerk en laat hulle toe om 'n groep van persone wat R100.00 per dag wil verdien aan te stel om die werk te doen".
Het jy al die uitdrukking op 'n bejaarde vrou se gesig gesien wanneer 'n Diesel- kind by haar bed opdaag om vir haar te kuier? Het jy al gesien hoe 'n spesiale band met 'n omgee-tiener by 'n kinderhuis ontstaan – 'n kind wat 'n groter broer of suster so bitter nodig het? By die aanskoue van bogenoemde voorbeelde ontdek die vrywilligers 'n warmte in hulle hart wat hulle nooit geweet het hulle het nie. Dit is dinge wat geen bedrag geld kan koop nie. Geldelike skenkings word waardeer, maar ons benodig veral jou hande, jou voete, jou gesig, jou gedagtes, jou energie asook jou hart en siel.
Soms is jy so opgevang in die "rat-race" en die alledaagse roetine van die lewe en jy soek net 'n blaaskans om weer 'n balans in jou lewe te vind. Om as vrywilliger op te tree, kry jy die kans om nuwe belangstellings en stokperdjies te vind, dit is byna gewaarborg om pret, ontspannend en energiek te wees. Om 'n vrywilliger te wees, kan jou help om 'n stokperdjie of belangstelling waarvan jy nie bewus was nie, te ontdek.
Die Vrywilligers bring 'n wye verskeidenheid van mense uit alle agtergronde en vlakke van die lewe bymekaar. Beide die ontvangers van jou vrywilliger - pogings en jou Mede vrywilligers is 'n bron van inspirasie en 'n uitstekende manier om jou interpersoonlike vaardighede te ontwikkel. Vrywilligers bied ook 'n goeie netwerk-geleentheid.
Vrywilligers word soms beskou as mense wat hulle tyd en energie vir ander mense aanwend en tog niks bereik nie. Een persoon sal nooit al die wêreld se probleme oplos nie, maar jy kan deur jou betrokkenheid in jou omgewing waar jy leef 'n verskil maak, hoe gering ook al. Vrywilligers is mense wat van hulself gee en nie noodwendig van hulle beursie nie.
Vir enige navrae kontak Isél Dippenaar
011 391 1343
of Myburgh Bester
082 494 4189
Kliek hier om die vrywilliger vorm af te laai.
Net jy kan jy wees.
Ons doen voorbidding vir alle mede-gelowiges met gesondheidsprobleme en siekte-toestande. Ons dra ook mede-gelowiges wat armoede moet trotseer, wat deur beproewing gaan en in eensaamheid die uitdagings van die lewe moet trotseer, op aan ons Hemelse Vader
Baba Aria Belle de Jager
Grietjie Van Zyk
Follow KemptonKruin on Twitter
Kempton-Kruin se Dappermuise het Sondag n baie spesiale gesinsnagmaal gehou!
Die afgelope naweek was dit 2019 se #imagine kidz kindernaweek. Dit was weereens n groot hoogtepunt en n reuse sukses!!